Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12817

b) a hajtóművet a hajtómű szabályozó segédmechanizmussal, a hajtómű rendszerekkel és műszerekkel együtt úgy kell megtervezni, hogy ez észszerű garanciát nyújtson arra, hogy a használat során ne lépjék túl azokat a hajtómű üzemeltetési korlátozásokat, amelyek hátrányosan befolyásolják a forgó részek szerkezeti épségét. E. 3. 4. A hajtómű újraindítása Megoldásokat kell biztosítani arra, hogy a hajtóművet repülés közben újra lehessen indítani a közzétett maximális magasságig bezárólag minden magasságon. 2007/70/II. szám E. 3. 5. Elrendezés és működés E. 3. 5. 1. A hajtómű egységek függetlensége. A hajtóművet úgy kell elrendezni és felépíteni a repülőgépre, hogy minden egyes hajtómű egység a hozzá kapcsolódó rendszerekkel együtt alkalmas legyen a többi egységtől független vezérlésre és működésre, valamint olyan módon, hogy legyen legalább egy olyan hajtómű a hozzá kapcsolódó rendszerekkel, amelyben bármilyen meghibásodás, még ha ennek a valószínűsége a legmesszebbmenőkig csekély is, ne okozhasson nagyobb teljesítményvesztést, mint amekkora a kritikus hajtómű egység teljes meghibásodásakor következik be. E. 3. 5. 2. Légcsavar vibráció. A légcsavar-vibráció okozta igénybevételeket meg kell határozni, és ezek nem léphetik túl azokat az értékeket, amelyeket biztonságosnak ítéltek a működtetéshez, a repülőgépre megállapított üzemeltetési korlátozásokon belül. E. 3. 5. 3. Hűtés. A hűtőrendszernek olyannak kell lennie, hogy képes legyen a hajtómű alkotóelemeinek hőmérsékletét a megállapított határértékeken belül tartani (lásd az E.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes